रज्जियै रुट्टी खाने दे सुखने पूरे नेईं होए। हर त्रिये दिन फाका ते बरत। इनें भुक्खें ते फाकें कोला सते सताए दे जैन-साधु बने जे खाने गी कोई थिन्दी-मिट्ठी चीज ते थोग पर उतथों बी उऐ गल्ल। चौबियें घैंटे च इक बरी खाओ, ओ बी दिनें-दिनें। तां गै उत्थों बी नस्सना पेआ। ओ चादर-परना लीर-लीर करियै दूर छड़े ते करमंडल जन्नी पर त्रट्टियै भन्नेआ. फी ए सन्यास-चिन्न ड्डा लेइयै निकली पेआ। ते हून इस दुष्ट गुरू दा ब्हैन्तर बने दा आं। ते एदे कोला मिगी इक नमां नां थोआ ऐ बसाख नन्दन ! अड़ेओ गुरुदेव कुतै दूर निकली गे लबदे न। गुरुदेव ! गुरुदेव ! ओह् ! हून समझेआ, बड़ा चलाक ऐ ए गुरु ब, कुश्वा भिच्छेआ मंगने आस्तै कल्ल गै निकली गेदा होऐ (फिरियै ते परिब्पाजक गी दिक्खियै) अच्छा, ओ न गुरु महाराज ! छमा गुरु जी छमा। (प्रणाम करदा ऐ)